b'\n_START_ARTICLE_\nFrancis Rossi\n_START_SECTION_\nStatus Quo\n_START_PARAGRAPH_\nSammen med Alan Lancaster grunnla Rossi bandet The Scorpions i 1962.  Etter flere endringer i sammensetningen, byttet bandet navn til The Status Quo i 1967 og endelig til Status Quo i 1970.  Bandets f\xc3\xb8rste album, Picturesque Matchstickable Messages from the Status Quo, kom i 1968, og det hittil seneste studioalbumet, In Search of the Fourth Chord, kom i 2007._NEWLINE_Lancaster forlot bandet i 1985, og Rick Parfitt har v\xc3\xa6rt med siden navnebyttet i 1967, men Rossi har, som eneste medlem, v\xc3\xa6rt med hele veien siden 1962.\n_START_SECTION_\nUtenfor Status Quo\n_START_PARAGRAPH_\nRossi har oppn\xc3\xa5dd mindre suksess med mindre prosjekter utenfor bandet. I 1986, mens Status Quo hadde en pause, spilte han inn to singler og et (s\xc3\xa5 langt uutgitt) album med sin mange\xc3\xa5rige l\xc3\xa5tskriverpartner Bernie Frost. Singlene var \xc2\xabModern Love (I Want to Fall in Love Again)\xc2\xbb (nummer 54 p\xc3\xa5 singlelisten) samt \xc2\xabJealousy\xc2\xbb._NEWLINE_I 1996 utgav Rossi et soloalbum, King of the Doghouse, som ikke ble en kommersiell suksess, men som avstedkom en slager, \xc2\xabGive Myself to Love\xc2\xbb, som ble nummer 42 p\xc3\xa5 listen._NEWLINE_Noen \xc3\xa5r tidligere, i 1976, opptr\xc3\xa5dte Rossi p\xc3\xa5 soundtrackalbumet og i filmen All This and World War II, som inneholdt coverversjoner av The Beatles-sanger._NEWLINE_Selv om platecoveret krediterte \xc2\xabGetting Better\xc2\xbb til Status Quo, inneholdt sporet Rossis sang og London Symphony Orchestra._NEWLINE_I 1990 bidro Rossi og Frost med sang p\xc3\xa5 \xc2\xabShips in the Night\xc2\xbb, et konseptalbum av Bob Mitchell og Steve Coe med forskjellige andre artister, inklusive Colin Blunstone samt Dan McCafferty._NEWLINE_I 1981 produserte og spilte han Coral Sitar, synthesizer og gitar p\xc3\xa5 to spor p\xc3\xa5 Line-Up med Graham Bonnet. Ett av dem var topp ti-hiten \xc2\xabNight Games\xc2\xbb.\n_START_SECTION_\nUtstyr\n_START_PARAGRAPH_\nRossis hovedgitar er en Fender Telecaster fra 1957 som han kj\xc3\xb8pte i 1968 for \xc2\xa3 70.\n_START_SECTION_\nPrivatliv\n_START_PARAGRAPH_\nRossi er i 2009 bosatt i Purley, Surrey, England. Han har \xc3\xa5tte barn fra to ekteskap. N\xc3\xa5r han ikke er p\xc3\xa5 turneer, holder han seg i form ved \xc3\xa5 sv\xc3\xb8mme og \xc3\xb8ve. Rossi er koisamler og liker leirdueskyting. Han er kjent blant de \xc3\xb8vrige bandmedlemmene som en pastafan._NEWLINE_Rossi flyttet nylig fra huset han har bodd i siden han var atten \xc3\xa5r, fordi han betraktet det som meningsl\xc3\xb8st i bo i et hus med ti soverom n\xc3\xa5r alle barna hadde flyttet ut av hjemmet. Han etterlot seg \xc2\xabARSIS (A Roof Somewhere In Surrey)\xc2\xbb, som ligger i en forlengelse av huset som han har oppf\xc3\xb8rt selv._NEWLINE_I mars 2009 bestemte Rossi at hans distinktive kjennetegn, hestehalen, som han har hatt de seneste 35 \xc3\xa5r, skulle klippes av.  Hestehalen ble vunnet av en mange\xc3\xa5rig Status Quo-fan, Sharon Littleton, i en konkurranse arrangert av avisen The Sun.'